Γιονάν Γκαρσία

Ο **Γιόν Άντονι –Γιονάν – Γκαρσία Αραμπιγιέτ** {ισπανικά : **Jon Andoni 'Jonan' García Aranbillet**}, γεννημένος στις 8 Ιανουαρίου 1983, ευρύτερα γνωστός στο ποδοσφαιρικό κοινό ως «**Γιονάν Γκαρσία»**, είναι Ισπανός, βασκικής καταγωγής παλαίμαχος ποδοσφαιριστής ο οποίος αγωνίζονταν ως μέσος. 
## Καριέρα
Γεννημένος στο Μπιλμπάο της Μπισκάγια, και ξεκινώντας το ποδοσφαιρικό του ταξίδι από το 1995, ο Γκαρθία υπήρξε προϊόν της φημισμένης ακαδημίας νέων της Αθλέτικ Μπιλμπάο. Το 2000, έφτασε στην Αθλέτικ Μπιλμπάο Β  στην ισπανική Δεύτερη Κατηγορία Β, όπου πέρασε τρεις σεζόν και έπαιξε 78 αγώνες (σκοράροντας και 13 γκολ).

Πραγματοποίησε το ντεμπούτο του με την πρώτη ομάδα στην Πριμέρα Ντιβισιόν στις 30 Αυγούστου 2003 σε μια εντός έδρας ήττα με 0-1 από την Μπαρτσελόνα, όπου μπήκε ως αλλαγή στο 76ο λεπτό.

Καθώς η βασκική ομάδα τερμάτισε στην 5η θέση του πρωταθλήματος και προκρίθηκε στο ΟΥΕΦΑ Γιουρόπα Λιγκ, ο Γκαρσία πραγματοποίησε τις περισσότερες εμφανίσεις του ερχόμενος από τον πάγκο. 

Σκόραρε το πρώτο του γκολ ως επαγγελματίας σε μια σπάνια συμμετοχή ως βασικός, αλλά σε μια εντός έδρας ήττα με 1-2 από την Ράθινγκ Σανταντέρ, επίσης στο Σαν Μαμές Σαν Μαμές, στις 30 Νοεμβρίου 2003. 
Μεταξύ των σεζόν 2003-04 και 2004-05 στην ισπανική Λα Λίγκα, πραγματοποίησε 40 επίσημες εμφανίσεις και σημείωσε δύο γκολ. 

Ειδικότερα κατά τη σεζόν 2004-05 αγωνίστηκε ελάχιστα και εν συνεχεία αποδεσμεύτηκε για να περάσει τα δύο επόμενα χρόνια στη Σεγούντα Ντιβιζιόν, με την Καστεγιόν και τη Σιουδάδ ντε Μούρθια. 

Δεν ολοκλήρωσε τη σεζόν 2006-07 στην Ισπανία, καθώς το Γενάρη του 2007 μετακόμισε στο εξωτερικό, υπογράφοντας συμβόλαιο συνεργασίας με τον Άρη Θεσσαλονίκης. Με τη φανέλα του Άρη, κατέγραψε 12 συμμετοχές στο Πρωτάθλημα Ελλάδας (2006/2007 11 συμμ και 2007/08 1 συμμ), χωρίς να σημειώσει κάποιο τέρμα.

Στη συνέχεια, ο Γκαρθία επέστρεψε στη χώρα του και αγωνίστηκε στη Σεγούντα Ντιβιζιόν Β, με τη φανέλα της UD Ibiza-Eivissa. Οι καλές του εμφανίσεις του, του χάρισαν την επιστροφή στη δεύτερη κατηγορία τον Ιανουάριο του 2009, όπου έπαιξε πολύ σημαντικό ρόλο στο να βοηθήσει την Ουέσκα  να διατηρήσει την πρωταθλητική της θέση, 57 χρόνια μετά την τελευταία επίσκεψη. 

Από εκεί και έπειτα ο Γκαρσία διήνυσε το μεγαλύτερο μέρος της υπόλοιπης επαγγελματικής του καριέρας στις χαμηλές ποδοσφαιρικές κατηγορίες της Ισπανίας.

Ειδικότερα, ο Γκαρθία συνέχισε την καριέρα του στην τρίτη κατηγορία, επιστρέφοντας στη δεύτερη κατηγορία για την αγωνιστική περίοδο 2011–12 με την Γουαδαλαχάρα.

Τη σεζόν 2012/13 φόρεσε τη φανέλα της Αλάβες με την οποία αγωνίστηκε σε 43 ματς σε όλες τις διοργανώσεις, έχοντας 4 γκολ και 4 ασίστ.

Toν Ιούλιο του 2013 επέστρεψε στην Ελλάδα για να αγωνισθεί με τη φανέλα της Καλλονής. Με την ομάδα της Μυτιλήνης κατέγραψε 21 συνολικά συμμετοχές (20 για το πρωτάθλημα και μια για το  Κύπελλο Ελλάδας) σκοράροντας και 3 τέρματα.

Η τελευταία του ομάδα ήταν ο Οθέλλος Αθηαίνου στην Α΄ κατηγορία ποδοσφαίρου ανδρών Κύπρου 2014-15. 

## Δικαστική εμπλοκή
Τον Φεβρουάριο του 2018, η φήμη του αμαυρώθηκε καθώς συνελήφθη από την Ισπανική αστυνομία στο πλαίσιο της επιχείρησης Pizarro και θεωρήθηκε ένας από τους ηγέτες του δικτύου στημένων αγώνων. 

Εκείνη την περίοδο, μεγάλα χρηματικά ποσά στοιχηματίστηκαν από Κινέζους bookmakers σε προσυνεννοημένους αγώνες της Σεγούντα Ντιβιζιόν Β και τη Τερθέρα Ντιβιζιόν. 

Φυλακίστηκε αρχικά αλλά αργότερα αφέθηκε ελεύθερος με καταβολή εγγύησης.
## Εθνικές ομάδες
Ο παίκτης έχει αγωνιστεί οκτώ φορές με την ισπανική ομάδα Κ-19, με την οποία κατέκτησε το Ευρωπαϊκό Πρωτάθλημα του 2002.  Επίσης, αγωνίστηκε τέσσερις φορές με την ομάδα Κ-20 και μία φορά με την ομάδα Κ-21. 
## Διακρίσεις
**[[Εθνική Ισπανίας Κ-19 (ποδόσφαιρο ανδρών)| Εθνική Ισπανίας Κ-19]] **
*Ευρωπαϊκό Πρωτάθλημα Ποδοσφαίρου Κ-19: 2002

## Παραπομπές

## Εξωτερικές πηγές
* Προφίλ του παίκτη στον ιστότοπο της Ατλέτικ Μπιλμπάο
*  Προφίλ στο BDFutbol

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ντεπορτίβο Μπασκόνια
Κατηγορία:Ποδοσφαιριστές Αθλέτικ Μπιλμπάο Β
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Κλουμπ Ντεπορτίβο Καστεγιόν
Κατηγορία:Ποδοσφαιριστές Θιουδάδ δε Μούρθια
Κατηγορία:Ποδοσφαιριστές ΣΝ Ουέσκα
Κατηγορία:Ποδοσφαιριστές ΟΕ Λιέιδα
Κατηγορία:Ποδοσφαιριστές ΚΝ Γουαδαλαχάρα (Ισπανία)
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Καλλονής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Οθέλλου Αθηαίνου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ισπανοί ποδοσφαιριστές στο εξωτερικό